Document ID: 32000R1353

Κανονισμός (ΕΚ) αριθ. 1353/2000 της Επιτροπής
της 26ης Ιουνίου 2000
σχετικά με την πάγια έγκριση μιας πρόσθετης ύλης και την προσωρινή έγκριση νέων προσθέτων υλών, νέων χρήσεων προσθέτων υλών και νέων παρασκευασμάτων στις ζωοτροφές
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των(1), όπως τροποποιήθηκε τελευταία με την οδηγία 1999/20/ΕΚ(2), και ιδίως το άρθρο 3,
Εκτιμώντας τα ακόλουθα:
(1) Η οδηγία 70/524/ΕΟΚ προβλέπει ότι με βάση την εξέλιξη των επιστημονικών και τεχνικών γνώσεων θα επιτραπούν νέες πρόσθετες ύλες ή νέες χρήσεις προσθέτων υλών.
(2) Πρέπει να δίδεται πάγια έγκριση σε παρασκεύασμα που ανήκει στην ομάδα των ενζύμων εφόσον πληρούνται όλες οι συνθήκες που τάσσονται στο άρθρο 3α της οδηγίας 70/524/ΕΟΚ.
(3) Υποβλήθηκαν στοιχεία για την πάγια έγκριση της 3-φυτάσης (ΕΚ 3.1.3.8) που παράγεται από Aspergillus niger (CBS 114.94), όπως περιγράφεται στο παράρτημα.
(4) Παρέχεται προσωρινή έγκριση για νέες πρόσθετες ύλες ή νέες χρήσεις προσθέτων υλών, εφόσον αυτές, στο όριο που επιτρέπεται για τις ζωοτροφές, δεν επηρεάζουν δυσμενώς την υγεία των ανθρώπων ή των ζώων ή το περιβάλλον ούτε βλάπτουν τους καταναλωτές, διαφοροποιώντας τα χαρακτηριστικά του ζωικού προϊόντος, εφόσον η παρουσία τους στις ζωοτροφές δύναται να ελεγχθεί και εφόσον μπορεί εύλογα να υποτεθεί, με βάση τα διαθέσιμα συμπεράσματα, ότι έχουν ευνοϊκές επιδράσεις στα χαρακτηριστικά των εν λόγω ζωοτροφών ή στη ζωική παραγωγή όταν ενσωματώνονται στις ζωοτροφές αυτές.
(5) Υποβλήθηκαν στοιχεία για τις προσωρινές εγκρίσεις νέων ενζύμων και μικροοργανισμών, νέων χρήσεων ενζύμων και για την αντικατάσταση εγκεκριμένων παρασκευασμάτων ενζύμων από νέα παρασκευάσματα των ιδίων ενζύμων.
(6) Η οδηγία 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία(3), καθώς και οι σχετικές επιμέρους οδηγίες, ιδίως η οδηγία 90/679/ΕΟΚ του Συμβουλίου(4), όπως τροποποιήθηκε τελευταία από την οδηγία 97/65/ΕΚ της Επιτροπής(5), για την προστασία των εργαζομένων από κινδύνους που διατρέχουν λόγω της έκθεσής τους σε βιολογικούς παράγοντες κατά την εργασία, εφαρμόζονται πλήρως κατά τη χρήση και το χειρισμό από εργαζόμενους, των προσθέτων υλών στις ζωοτροφές.
(7) Η επιστημονική επιτροπή για τη διατροφή των ζώων έχει εκδόσει θετική γνώμη σχετικά με το αβλαβές των εν λόγω παρασκευασμάτων ενζύμων και μικροοργανισμών και σχετικά με τη θετική επενέργεια που ασκεί στη ζωική παραγωγή το παρασκεύασμα ενζύμου για το οποίο προτείνεται έγκριση χωρίς χρονικό περιορισμό.
(8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παρασκεύασμα που ανήκει στην ομάδα των "ενζύμων" και απαριθμείται στο παράρτημα Ι του παρόντος κανονισμού εγκρίνεται σύμφωνα με την οδηγία 70/524/ΕΟΚ ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
Άρθρο 2
Οι όροι για την έγκριση των παρασκευασμάτων αριθ. 16 και αριθ. 17, τα οποία ανήκουν στην ομάδα των "ενζύμων" και απαριθμούνται στο παράρτημα ΙΙ του παρόντος κανονισμού αντικαθίστανται από τα παρατιθέμενα στο εν λόγω παράρτημα σύμφωνα με την οδηγία 70/524/ΕΟΚ.
Άρθρο 3
Τα παρασκευάσματα που ανήκουν στην ομάδα των "ενζύμων" και απαριθμούνται στο παράρτημα ΙΙΙ του παρόντος κανονισμού εγκρίνονται σύμφωνα με την οδηγία 70/524/ΕΟΚ ως πρόσθετες ύλες στη διατροφή των ζώων υπό τους όρους που καθορίζονται στο εν λόγω παράρτημα.
Άρθρο 4
Τα παρασκευάσματα που ανήκουν στην ομάδα των "μικροοργανισμών" και απαριθμούνται στο παράρτημα ΙV του παρόντος κανονισμού εγκρίνονται σύμφωνα με την οδηγία 70/524/ΕΟΚ ως πρόσθετες ύλες στη διατροφή των ζώων υπό τους όρους που καθορίζονται στο εν λόγω παράρτημα.
Άρθρο 5
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουνίου 2000.

Labels: 17
0
3
6
15